《绍兴辛巳秋过浯溪诵简斋诗因用其韵》
宋代·陈从古

浯溪一股寒流碧，耸起双峰如削壁。
两公文墨照溪津，到今草木增颜色。
想当忠愤欲吐时，尽把江山供笔力。
我来吊古不胜情，岂但登临爱泉石。
渔阳旧事忍再论，仅赖令公安反侧。
书生百感夜不眠，起读新诗转凄恻。

作者简介：陈从古（一一二二～一一八二），字希颜，一作晞颜，号敦复先生（《诚斋集》卷四四《压波堂赋》），镇江金坛（今犀江苏）人（同上书卷一二七《陈先生（维）墓志铭》）。维子。